text: [{"text_idx": "#000001", "text": "TrendingNBA regular seasonstock marketsPhilippines-US relationsPope FrancisHouse of RepresentativesRussia-Ukraine crisiswar on drugsearnings reportsUS-China relationsartificial intelligenceUS basketballGrammysk-poptech companies"}, {"text_idx": "#000002", "text": "DILI TINUOD: Pangangkon ni BBM nga \u2018walay kahigayonan\u2019 ang iyang pamilya sa pagtubag sa P203-B nga kaso sa buhis"}, {"text_idx": "#000003", "text": "PANGANGKON: Gusto ni Presidente Ferdinand \u2018Bongbong\u2019 Marcos Jr. nga ablihan og balik ang P203-bilyones nga estate tax nga kaso batok sa iyang pamilya."}, {"text_idx": "#000005", "text": "\u201cOpen the case and let us argue it so that all of the things that we should have been able to say in 1987, \u201988, \u201989 that we were not able to say, we can clarify the properties that they say belong to us\u201d, ingon siya."}, {"text_idx": "#000009", "text": "Si Bongbong nisang-at og petisyon nga nagkuwestiyon sa P23.3 bilyones nga estate tax assessment nga giisyu sa Bureau of Internal Revenue. Apan sa Enero 13, 1999 SC Resolution, kini nag-asoy nga ang Court of Appeals (CA) mibasura sa petisyon niadtong Nobyembre 29, 1994. Ang CA mihukom nga tungod kay ang tax assessment nahimong pinal ug dili ma-appeal, \u201cthe manner and method in which the tax collection is sought to be enforced can no longer be questioned.\u201d"}, {"text_idx": "#000010", "text": "Si Bongbong miapelar sa desisyon sa CA ngadto sa SC. Apan, niadtong Hunyo 5, 1997, gisalikway sa Third Division sa SC ang apela nga nagpamatuod sa tanang bahin sa desisyon nga gihimo sa CA. Niduso dayon siya og motion for reconsideration apan niadtong Septiyembre 29, 1997, gibalibaran kini sa SC Third Division."}, {"text_idx": "#000013", "text": "Misang-at na usab og ikaduhang motion for reconsideration ang mga Marcos apan gibalibaran gihapon. Gideklarar sa SC nga final na ang desisyon niini."}, {"text_idx": "#000014", "text": "Sa usa ka desisyon sa SC kaniadtong Enero 13, 1999, kini nag-ingon: \u201cWe do not see any cogent or compelling reason to allow the same issues to be opened anew in the instant petition. As a settled rule, once a judgment or an order has become final, issues therein should be laid to rest.\u201d"}, {"text_idx": "#000019", "text": "Please abide by Rappler's commenting guidelines."}, {"text_idx": "#000020", "text": "There are no comments yet. Add your comment to start the conversation."}]